
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 20 
Σύσταση παγίας προκαταβολής σε Υπηρεσία 
Εξωτερικού του Υπουργείου Εθνικής Οικονομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 46παρ. 2του Ν. 2362/27.11.1995 (ΦΕΚ 
247/τ. Α'/1995) «Περί Δημοσίου Λογιστικού Ελέγχου των 
Δαπανών του Κράτους και άλλες διατάξεις». 

β. Του άρθρου 27 του Ν. 2081/1992 (ΦΕΚ 
154/τ.Α'/10.9.1992) «Ρύθμιση του θεσμού των Επιμελητη¬ 
ρίων, τροποποίηση των διατάξεων του Ν. 1712/1987 για 
τον εκσυγχρονισμό των επαγγελματικών οργανώσεων 
των εμπόρων βιοτεχνών και λοιπών επαγγελματιών και 
άλλες διατάξεις» όπως τροποποιήθηκε με το άρθρο 1 
παρ. 2ατου Ν. 2469/1997 (ΦΕΚ 38/τ. Α'/14.3.1997) «Περιο¬ 
ρισμοί και βελτίωση της αποτελεσματικότητας των κρατι¬ 
κών δαπανών και άλλες διατάξεις», 
γ. Του άρθρου 1, παρ. 4γτου Ν. 2297/1995 (ΦΕΚ 50/τ. 


Α'/1995) «Οργάνωση και λειτουργία των Γ ραφείων Οικο¬ 
νομικών και Εμπορικών Υποθέσεων του Υπουργείου Εθνι¬ 
κής Οικονομίας και άλλες διατάξεις», 

2. Την αριθμ. 27081/ΔΙΟΕ 540/27.7.2000 (ΦΕΚ 
970/τ.Β72000) Κοινή Απόφαση του Πρωθυπουργού και 
του Υπουργού Εθνικής Οικονομίας «Καθορισμός αρμο¬ 
διοτήτων των Υφυπουργών Εθνικής Οικονομίας. 

3. Την αριθμ. 1039386/441 /Α0006/21.4.2000 (ΦΕΚ 
571/τ. Β72000) Κοινή Απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών». 

4. Την από 21.9.2000 εισήγηση της Υπηρεσίας Δημο¬ 
σιονομικού Ελέγχου του Υπουργείου. 

5. Το γεγονός ότι από τη σύσταση παγίας προκαταβο¬ 
λής του Γ ραφείου Ακολούθου (ΟΕΥ) στο Έρεβαν προκα- 
λείται δαπάνη σε βάρος του Κρατικού Προϋπολογισμού 
το ύψοςτης οποίας δεν μπορεί επίτου παρόντος να προσ- 
διορισθεί. 

6. Τη γνωμοδότηση του Συμβουλίου της Επικράτειας 
με αριθμ. 493/2000 ύστερα από πρόταση των Υφυ¬ 
πουργών Εθνικής Οικονομίας και Οικονομικών, αποφα¬ 
σίζουμε: 

Άρθρο 1 

Συνίσταται παγία προκαταβολή στο Γ ραφείο Ακολού¬ 
θου Οικονομικών και Εμπορικών Υποθέσεων στο Έρεβαν 
για την αντιμετώπιση των δαπανών οργανώσεως και εξο¬ 
πλισμού του Γ ραφείου, καθώς και των καθημερινών λει¬ 
τουργικών δαπανών αυτού. 

Άρθρο 2 

Η ισχύς του παρόντος αρχίζει από τη δημοσίευση του 
στην Εφημερίδα της Κυβερνήσεως. 

Στον Υφυπουργό Εθνικής Οικονομίας αναθέτουμε 
τη δημοσίευση και εκτέλεση του παρόντος Διατά¬ 
γματος. 

Αθήνα, 29 Ιανουάριου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΗΣ ΖΑΦΕΙΡΟΠΟΥΛΟΣ ΓΕΩΡΓΙΟΣ ΔΡΥΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 21 
Σύσταση παγίας προκαταβολής σε Υπηρεσία 

Εξωτερικού του Υπουργείου Εθνικής Οικονομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 46 παρ. 2 του Ν. 2362/27.11.1995 (ΦΕΚ 
247/τ. Α'/1995) «Περί Δημοσίου Λογιστικού Ελέγχου των 
Δαπανών του Κράτους και άλλες διατάξεις». 

β. Του άρθρου 27 του Ν. 2081/1992 (ΦΕΚ 154/τ.Α'/ 
10.9.1992) «Ρύθμιση του θεσμού των Επιμελητηρίων, 
τροποποίηση των διατάξεων του Ν. 1712/1987 για τον εκ¬ 
συγχρονισμό των επαγγελματικών οργανώσεων των 
εμπόρων βιοτεχνών και λοιπών επαγγελματιών και άλλες 
διατάξεις» όπως τροποποιήθηκε με το άρθρο 1 παρ. 2α 
του Ν. 2469/1997 (ΦΕΚ 38/τ. Α714.3.1997) «Περιορισμοί 
και βελτίωση της αποτελεσματικότηταςτων κρατικών δα¬ 
πανών και άλλες διατάξεις». 

γ. Του άρθρου 1, παρ. 4γ του Ν. 2297/1995 (ΦΕΚ 
50/τ.Α'/1995) «Οργάνωση και λειτουργία των Γραφείων 
Οικονομικών και Εμπορικών Υποθέσεων του Υπουργείου 
Εθνικής Οικονομίας και άλλες διατάξεις». 

2. Την αριθμ. 27081/ΔΙΟΕ 540/27.7.2000 (ΦΕΚ 
970/τ.Β'/2000) Κοινή Απόφαση του Πρωθυπουργού και 
του Υπουργού Εθνικής Οικονομίας «Καθορισμός αρμο¬ 
διοτήτων των Υφυπουργών Εθνικής Οικονομίας. 

3. Την αριθμ. 1039386/441/Α0006/21.4.2000 (ΦΕΚ 
571/τ.Β'/2000) Κοινή Απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

4. Την από 21.9.2000 εισήγηση της Υπηρεσίας Δημο¬ 
σιονομικού Ελέγχου του Υπουργείου. 

5. Το γεγονός ότι από τη σύσταση παγίας προκαταβο¬ 
λής του Γ ραφείου Ακολούθου (ΟΕΥ) στο Ζάγκρεμπ προ- 
καλείται δαπάνη σε βάρος του Κρατικού Προϋπολογι¬ 
σμού το ύψος της οποίας δεν μπορεί επί του παρόντος να 
προσδιορισθεί. 

6. Τη γνωμοδότηση του Συμβουλίου της Επικράτειας με 
αριθμ. 494/2000 ύστερα από πρόταση των Υφυπουργών 
Εθνικής Οικονομίας και Οικονομικών, αποφασίζουμε: 

Άρθρο 1 

Συνίσταται παγία προκαταβολή στο Γ ραφείο Ακολού¬ 
θου Οικονομικών και Εμπορικών Υποθέσεων στο Ζάγκρε¬ 
μπ για την αντιμετώπιση των δαπανών οργανώσεως και 
εξοπλισμού του Γραφείου, καθώς και των καθημερινών 
λειτουργικών δαπανών αυτού. 

Άρθρο 2 

Η ισχύς του παρόντος αρχίζει από τη δημοσίευση του 
στην Εφημερίδα της Κυβερνήσεως. 

Στον Υφυπουργό Εθνικής Οικονομίας αναθέτουμε τη 
δημοσίευση και εκτέλεση του παρόντος Διατάγματος. 

Αθήνα, 29 Ιανουάριου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΗΣ ΖΑΦΕΙΡΟΠΟΥΛΟΣ ΓΕΩΡΓΙΟΣ ΔΡΥΣ 


( 3 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 22 
Καθορισμός οργάνων και υπηρεσιών για την εφαρμογή 
του άρθρου 25 του Ν. 1564/1985 «Οργάνωση παρα¬ 
γωγής και εμπορίας του πολλαπλασιαστικού υλικού 
φυτικών ειδών» (Α' 164). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 7 του άρθρου 25 του Ν. 1564/1985, όπως 
αντικαταστάθηκε με το άρθρο 8 του Ν. 2325/1995 «Τρο¬ 
ποποίηση διατάξεων του Ν.1564/1985 και άλλες διατά¬ 
ξεις» (ΑΊ 53). 

β) Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α' 137), όπως το άρθρο αυτό προ¬ 
στέθηκε με το άρθρο 27 του Ν. 2081/ 1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α' 154) και τροπο¬ 
ποιήθηκε με το άρθρο 1 του Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (Α' 38). 

2. Την 353001/13.4.2000 απόφαση του Πρωθυπουργού 
και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και 
Φώτη Χατζημιχάλη» (Β' 566). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

4. Την 538/2000 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Γεωργίας, απο¬ 
φασίζουμε: 

Άρθρο 1 

Αρμόδιο όργανο 

Ορίζεται ως όργανο με απόφαση του οποίου επιβάλλο¬ 
νται οι κυρώσεις των παραγράφων 1, 2, 4 και 5 του άρ¬ 
θρου 25 του Ν. 1564/1985, όπως αντικαταστάθηκε με το 
άρθρο 8του Ν. 2325/1995, ο Υπουργό Γεωργίας. 

Σε περίπτωση επιβολής προστίμου, η απόφαση επιβο¬ 
λής αυτού, κοινοποιείται στην αρμόδια Οικονομική Διεύ¬ 
θυνση προκειμένου να φροντίσει για την επίδοση της, 
σύμφωνα με τις διατάξεις της παρ. 8 του άρθρου 25 του 
Ν. 1564/1985,όπως αντικαταστάθηκε με το άρθρο 8 του 
Ν. 2325/1995. 

Άρθρο 2 

Τριμελής Τεχνική Επιτροπή 

1. Συνιστάται στο Υπουργείο Γεωργίας Τριμελής Τεχνι¬ 
κή Επιτροπή, έργο της οποίας είναι η παροχή γνώμης στο 
όργανο του άρθρου 1 του παρόντος για την επιβολή προ¬ 
στίμων σε βάρος του παραβάτη, φυσικού ή νομικού προ¬ 
σώπου, των διατάξεων των παρ. 1, 2 και 4 του Ν. 1564/ 
1985, όπως αντικαταστάθηκε με το άρθρο 8 του Ν. 
2325/1995. 

2. Η Επιτροπή συγκροτείται με απόφαση του Υπουργού 
Γ εωργίας και αποτελείται από: 

α) Τον Προϊστάμενο της αρμόδιας για το πολλαπλα¬ 
σιαστικό υλικό Διεύθυνσης της κεντρικής υπηρεσίας του 

Υπουργείου Γεωργίας με το νόμιμο αναπληρωτή του. 

β) Δύο Προϊσταμένους Τμημάτων της αρμόδιας για το 
πολλαπλασιαστικό υλικό Διεύθυνσης της κεντρικής υπη¬ 
ρεσίας του Υπουργείου Γεωργίας με τους νόμιμους ανα¬ 
πληρωτές τους. 

Γραμματέας της Επιτροπής ορίζεται υπάλληλος της 
αρμόδιας για το πολλαπλασιαστικό υλικό Διεύθυνσης της 
κεντρικής υπηρεσίας του Υπουργείου Γεωργίας. 

Η συγκρότηση της Επιτροπής κοινοποιείται σε όλα τα 
εντεταλμένα όργανα ελέγχου του άρθρου 7 του Ν. 
1564/1985 ώστε να λάβουν γνώση για τη συγκρότηση της. 

3. Η ανωτέρω Επιτροπή λαμβάνει από την αρμόδια Δι¬ 
εύθυνση της κεντρικής υπηρεσίαςτου Υπουργείου Γεωρ¬ 
γίας τις εκθέσεις ελέγχου που έχουν στείλει τα εντεταλ¬ 
μένα όργανα του άρθρου 7 του Ν. 1564/1985, καθώς και 
από την αρμόδια υπηρεσία του άρθρου 3 του παρόντος 
διατάγματος σχετική εισήγηση που περιλαμβάνει πλην 
των απόψεων του ενδιαφερομένου επί της έκθεσης ελέγ¬ 
χου των ανωτέρω εντεταλμένων οργάνων του άρθρου 7 
του Ν. 1564/1985. που υποβάλλονται εντός δεκαημέρου 
από την επίδοση της έκθεσης, και σχετική πρόταση καθο¬ 
ρισμού του ύψουςτου προστίμου που πρέπει να επβληθεί 
σε βάρος του παραβάτη φυσικού ή νομικού προσώπου. 

Στη συνέχεια η Επιτροπή συνεδριάζει για να εξετάσει 
τις ανωτέρω εκθέσεις και εισήγηση και να αποφασίσει για 
την επιβολή ή όχι προστίμου, να καθορίζειτο ύψος του και 
να εισηγηθεί ανάλογα με τη σύμφωνη ή όχι γνώμη της στο 
αρμόδιο για την επιβολή του προστίμου όργανο του άρ¬ 
θρου 1 του παρόντος. Η απόφαση λαμβάνεται κατά πλει- 
οψηφία. Ο Γ ραμματέαςτης Επιτροπής τηρεί πρακτικά κα¬ 
τά συνεδρίαση. 

Άρθρο 3 

Αρμόδια υπηρεσία 

Ορίζεται ως αρμόδια υπηρεσία ενώπιοντης οποίας εκτί¬ 
θενται οι απόψεις του ενδιαφερομένου επί της έκθεσης 
ελέγχου των εντεταλμένων οργάνων του άρθρου 7 του ν. 
1564/1985, όπως τροποποιήθηκε με το άρθρο 2 του 
ν.2040/1992 «Ρύθμιση θεμάτων αρμοδιότητας Υπουργεί¬ 
ου Γεωργίας και νομικών προσώπων εποπτείας του και 
άλλες διατάξεις» (Α 70) και με το άρθρο 3 του 
ν.2325/1995, η αρμόδια για το πολλαπλασιαστικό υλικό 
Διεύθυνση της κεντρικής υπηρεσίας του Υπουργείου Γ ε¬ 
ωργίας. 

Η αρμόδια υπηρεσία αφού δεχθεί, εντός δεκαημέρου 
από την επίδοση της έκθεσης ελέγχου, το έγγραφο του 
ενδιαφερομένου επί της έκθεσης αυτής και αφού το συ¬ 
σχετίσει με την έκθεση ελέγχου που της έχει κοινοποιηθεί 
σε εφαρμογή της παρ. 6του άρθρου 25 του Ν. 1564/1985 
από το εντεταλμένο όργανο του άρθρου 7 του ίδιου νό¬ 
μου, τα διαβιβάζει στην Τριμελή Τεχνική Επιτροπή του άρ¬ 
θρου 2 του παρόντος με σχετική εισήγηση και πρόταση 
για το ύψος του προστίμου που πρέπει να επιβληθεί στον 
συγκεκριμένο παραβάτη. 

Στον Υφυπουργό Γ εωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 29 Ιανουάριου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΓΕΩΡΓΙΑΣ 

ΕΥΑΓΓΕΛΟΣ ΑΡΓΥΡΗΣ 


(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 23 
Συγκρότηση ερανικής επιτροπής για την ανέγερση αν¬ 
δριάντα του μεγάλου εθνεγέρτη Ρήγα Φερραίου-Βε- 
λεστινλή στο Δήμο Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 122-126του Αστικού Κώδικα, 
β) Του Ν. 5101/31. 

2. Το αρ. 28078 ΥΠΠΟ/ΚΑΤΕΧΝ/Γ/13.6.2000 έγγραφο 
της Δ/νσης Καλών Τεχνών “του Υπουργείου Πολιτισμού. 

3. Της αριθ. 37/25.11.1998 και από 27.5.1999 και από 
11.6.99 έγγραφα με τα συνημμένα δικαιολογητικά της 
Ερανικής Επιτροπής. 

4. Την αρ. 2850/18.4.2000 Κοινή Απόφαση του Πρωθυ¬ 
πουργού καιτου Υπουργού Υγείας και Πρόνοιας «ανάθεση 
αρμοδιοτήτων στους Υφυπουργούς Υγείας και Πρόνοιας 
ΧριστίναΣπυράκη καιΔημήτριο Θάνο» (ΦΕΚ571 τ. Β'). 

Με πρόταση του Υφυπουργού Υγείας και Πρόνοιας, 
αποφασίζουμε: 

Άρθρο Μόνο 

1. Συγκροτούμε Ερανική Επιτροπή που αποτελείται από 
τους κάτωθι: 

α) ΦΛΩΡΙΔΗ ΑΛΕΞΑΝΔΡΟ, Επίτιμο Πρόεδρο Εφετών 
β) ΠΑΝΑΓΙΩΤΟΠΟΥΛΟ ΑΡΓΥΡΙΟ, Επιχειρηματία 
γ) ΔΕΜΙΡΗ ΚΩΝΣΤΑΝΤΙΝΟ, τ. Πρύτανη Α.Π.Θ. 
δ) ΚΑΡΑΘΑΝΑΣΗ ΑΘΑΝΑΣΙΟ, Καθηγητή Α.Π.Θ. 
ε) ΤΣΙΤΣΑΜΗ ΣΠΥΡΙΔΩΝΑ, Καθηγητή 
στ) ΤΑΚΟ ΚΩΝΣΤΑΝΤΙΝΟ, Δικηγόρο 
ζ) ΤΣΑΓΚΑΡΗ ΘΩΜΑ, Καθηγητή Παν/μίου. 

2. Έδρα της Επιτροπής ορίζεται η πόλη της Θεσσαλονί¬ 
κης, διάρκεια δε μέχρι 31.12.2003. 

3. Σκοπός της Ερανικής Επιτροπής είναι η διενέργεια 
εράνου που θα γίνει μεταξύ των Θεσσαλών απανταχού 
της Ελλάδος και του εξωτερικού για την ανέγερση αν¬ 
δριάντα του Ρήγα Φερραίου-Βελεστινλή στο Δήμο Θεσ¬ 
σαλονίκης. 

4. Το Καθαρό προϊόν του εράνου θα κατατίθεται στην 
Εθνική Τράπεζα της Ελλάδος, η δε ανάληψη και διάθεση 
αυτού θα γίνεται σύμφωνα με τις διατάξεις των άρθρων 
10 και 11 του Ν. 5101/31. 

5. Η Επιτροπή βρίσκεται σε απαρτία εάντα παρόντα μέ¬ 
λη είναι περισσότερα από τα απόντα, οι αποφάσεις δε αυ¬ 
τής λαμβάνονται με την πλειοψηφία των παρόντων και κα- 
ταχωρούνται σε ειδικό βιβλίο που τηρείται από αυτή και 
υπογράφεται από τα παρόντα μέλη. 

6. Η ανάθεση και η παρακολούθηση της εκτελέσεως 
του πιο πάνω έργου θα γίνει από Επιτροπή από ειδικά 
πρόσωπα, που τη συγκροτεί το Υπουργείο Πολιτισμού 
(Δ/νση Καλών Τεχνών σύμφωνα με το άρθρο 8 του Ν. 
6409/34). 

Στον Υφυπουργό Υγείας και Πρόνοιας αναθέτουμε τη 
δημοσίευση και εκτέλεση του παρόντος Διατάγματος. 

Αθήνα, 29 Ιανουάριου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Δ. ΘΑΝΟΣ 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 24 
Τροποποίηση διατάξεων του Π.Δ. 27/1986 (Α' 11) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. θ'του Ν. 
1481/1984 «Οργανισμός Υπουργείου Δημόσιας Τάξης» 
(Α'-152), όπως αντικαταστάθηκε με το άρθρο 1 παρ. 1 του 
Ν. 1590/1986(Α'-49),καθώςκαιτουάρθρου53παρ. Ιτου 
Ν. 1481/1984. 

2. Τις διατάξεις της παρ. 1 του άρθρου 28 του Ν. 
2800/2000 «Αναδιάρθρωση Υπηρεσιών Υπουργείου Δη¬ 
μόσιας Τάξης, σύσταση Αρχηγείου Ελληνικής Αστυνο¬ 
μίας και άλλες διατάξεις» (Α'- 41). 

3. Το Π.Δ. 137/1986 «Συγκράτησητης Γενικής Γραμματεί¬ 
ας Δημόσιας Τάξης σε Υπουργείο Δημόσιας Τάξης» (Α'- 51). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα», όπως προστέθηκε με 
το άρθρο 27 του Ν. 2081/1992 (Α'-154) και τροποποιήθη¬ 
κε με την παρ. 2α του άρθρου 1 του Ν. 2469/1997 (Α'-38). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

6. Την υπ’αριθμ. 520/2000 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

1. Η παράγραφος 3 του άρθρου 23 του Π .Δ. 27/1986 (Α'- 
11), αντικαθίσταται ως εξής : 


3. Οι αστυνομικοί που αναχωρούν σε οποιαδήποτε 
άδεια, παραδίδουν, εφόσον επιθυμούν, στο Διαχειριστή ή 
Αξιωματικό Υπηρεσίας ή άλλον αρμόδιο της Υπηρεσίας 
τους, τον οπλισμό τους για φύλαξη και τον παραλαμβά- 
νουν μετά την επάνοδό τους. 

Για την παράδοση και παραλαβή γίνεται σχετική εγγρα¬ 
φή στο τηρούμενο από την Υπηρεσία βιβλίο παραδιδόμε- 
νου οπλισμού. Οίκοθεν νοείται ότι, σε κάθε περίπτωση 
που πιθανολογείται κακή χρήση του υπηρεσιακού οπλι¬ 
σμού, ο Διοικητής της οικείας Υπηρεσίας δύναται να επι¬ 
βάλει την παράδοση του». 

2. Η παρ. 2 του άρθρου 16 του Π.Δ. 27/1986 αντικαθί¬ 
σταται ως εξής: 

2. Στις ημέρες άδειας δεν υπολογίζονται οι απαραίτη¬ 
τες για την μετάβαση στον τόπο της άδειας και επάνοδο 
του αστυνομικού ημέρες πορείας. Αυτές καθορίζονται 
πάγια σε τέσσερις (4) ημέρες, για οποιοδήποτε τόπο ή τό¬ 
πους διάνυξηςτης άδειας. 

Άρθρο 2. 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα,29 Ιανουάριου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




